
                                                                                  Proiect
DECIZIE nr.  5 - 6
din 22 octombrie 2026            
Cu privire la modificarea 
Deciziei Consiliului raional Șoldănești 
nr. 4-8 din 07.07.2022

În conformitate cu prevederile art.43 ,art.53 din Legea privind administrația publică locală nr.436-XVI din 28.12.2006; art.12, art.118-126 Cod administrativ nr.116/2018, Codului educației al Republicii Moldova nr. 152/2014 și art. 208–213 din Codul civil al Republicii Moldova, în scopul precizării formei reorganizării instituțiilor de învățământ și al remedierii omisiunilor documentare aferente, Consiliul raional Șoldănești DECIDE:

1. Se modifică Decizia Consiliului raional Șoldănești nr. 4-8 din 07.07.2022 „Cu privire la optimizarea rețelei de învățământ general din raion” după cum urmează:
1.1. La punctul I, sintagma „Se optimizează IP gimnaziul «Gr. Eftodiev» s. Șestaci prin fuziune cu IP LT «Ștefan cel Mare» or. Șoldănești” se substituie cu textul:
„Se reorganizează prin absorbție IP Gimnaziul «Gr. Eftodiev» din s. Șestaci de către IP Liceul Teoretic «Ștefan cel Mare» din or. Șoldănești, care, în urma înregistrării fuziunii, devine succesorul în drepturi și obligații al instituției absorbite, în condițiile legislației în vigoare, cu data planificată a reorganizării de 1 septembrie 2022.”
1.2. La punctul III, sintagma „Șefa Direcției Învățământ, dna Popa Violeta” se substituie cu sintagma „Conducerea Direcției Învățământ”.
2. Celelalte prevederi ale Deciziei Consiliului raional Șoldănești nr. 4-8 din 07.07.2022 rămân neschimbate.
3. Reorganizarea intră în vigoare la data înregistrării modificărilor la Agenția Servicii Publice;
4. Asigurarea executărării prezentei decizii se atribuie dnei Aliona PÎNZARI,Președinta raionului Șoldănești;
5. Prezenta Decizie se include în Registrul de Stat al actelor locale, cu drept de atac în             Judecătoria Orhei sediul Central Civil în termen de 30 zile de la publicare, în condițiile Codului Administrativ.

Inițiat:Președinta raionului                                            Aliona PÎNZARI
Elaborat:Șef Direcția Învățământ                                 Boris Volontir
Avizat:
Secretarul Consiliului raional                                             Lilia Botnarenco
Specialist principal în 
probleme juridice                                                                Eugeniu Lachi
           Șeful Direcției Finanțe                                                        Iurie Prisăcari

Notă informativă
la proiectul de decizie  
Cu privire la  modificarea Deciziei Consiliului raional Șoldănești
nr. 4-8 din 07.07.2022
	1.Denumirea  autorului și, după caz, a participanților la elaborarea proiectului

	Proiectul Deciziei Consiliului Raional  Cu privire la modificarea deciziei Consiliului raional Șoldănești nr. 4-8 din 07.07.2022    a fost elaborat de către Direcția Învățământ

	2. Condițiile ce au impus elaborarea proiectului de act normativ și finalitățile urmărite

	Necesitatea elaborării proiectului este determinată de necesitatea precizării și corectării prevederilor Deciziei Consiliului raional Șoldănești nr. 4-8 din 07.07.2022 „Cu privire la optimizarea rețelei de învățământ general din raion”, în partea ce vizează reorganizarea IP Gimnaziul „Gr. Eftodiev” din s. Șestaci prin absorbție de către IP Liceul Teoretic „Ștefan cel Mare” din or. Șoldănești. Proiectul urmărește formularea corectă și explicită a modalității de reorganizare, precum și clarificarea aspectelor privind succesiunea în drepturi și obligații, în conformitate cu prevederile legislației în vigoare.

	3.Principalele prevederi ale proiectului și evidențierea elementelor noi

	[bookmark: _GoBack] Asigurarea temeiului legal pentru radierea IP Gimnaziul „Gr. Eftodiev” din s. Șestaci din Registrul de stat al persoanelor juridice, ca urmare a reorganizării acesteia prin absorbție de către IP Liceul Teoretic „Ștefan cel Mare” din or. Șoldănești.

	4.Fundamentarea economico-financiară.
Nu necesită cheltuieli economico-financiare suplimentare

	5.Modul de încorporare a actului în cadrul normativ în vigoare.  Proiectul se încorporează în sistemul actelor normative și nu va necesita modificarea altor acte

	6.Constatările expertizei juridice. Proiectul de decizie a fost avizat de către specialistul principal în probleme juridice, şeful Direcției finanţe, secretara consiliului.

	7. Avizarea şi consultarea publică a proiectului. În scopul respectării prevederilor Regulamentului cu privire la procedurile de asigurare a transparenţei în procesul de elaborare şi adoptare a deciziilor de către Consiliul raional Şoldăneşti aprobat prin decizia nr.4-8 din 30.05.2013, proiectul cu informaţia anexată a fost publicat pe pagina web a Consiliului raional www.soldanesti.md, la directoriul Transparenţa decizională. 


       
      
   Șef Direcţie Învăţământ                                            B. Volontir  

